Macron speră ca Rusia să respecte o încetare a focului în Ucraina în timpul Jocurilor Olimpice din această vară de la Paris
Președintele francez Emmanuel Macron a declarat la televiziunea ucraineană că va respecta decizia Comitetului Olimpic de a permite sportivilor ruși să concureze sub un steag neutru. El a subliniat că Franța dorește ca Rusia să respecte o încetare a focului în Ucraina în timpul Jocurilor Olimpice din această vară de la Paris, relatează Politico.
"Acesta este un mesaj de pace", a spus Macron, înainte ca un interpret de voce din off să-l citeze pe președintele francez spunând că Franța face acest lucru în conformitate cu spiritul mișcării olimpice.
Jocurile Olimpice de la Paris vor avea loc între 26 iulie și 11 august, iar în cele două săptămâni și jumătate vor concura 10.500 de sportivi din 206 țări.
Macron a declarat că Franța va respecta decizia Comitetului Olimpic de a permite sportivilor ruși să concureze sub un steag neutru. "Bineînțeles, vom monitoriza îndeaproape performanțele lor, pentru ca nimeni să nu profite de sportivii aflați în această situație", a spus el, citat prin intermediul traducătorului.
De asemenea, președintele francez s-a exprimat și în legătură cu alegerile prezidențiale din Rusia, știut fiind că președintele Vladimir Putin va obține un al cincilea mandat, fără a întâmpina nicio opoziție reală. Chestionat dacă va recunoaște rezultatul alegerilor, Macron nu a dat un răspuns direct. "Aceasta este o întrebare pentru un lider străin, dacă să o accepte sau nu", a spus el. "Dar întrebarea este cum ar trebui să vedem situația și dacă ar trebui să ne dăm un răspuns." El a continuat spunând că Rusia poate fi considerată "o țară imperialistă și un regim autoritar" care ucide oponenții politici și care duce război împotriva vecinilor săi.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank